CELEX: 32016D2324
Language: el
Date: 2016-12-19 00:00:00
Title: Εκτελεστική απόφαση (ΕΕ) 2016/2324 της Επιτροπής, της 19ης Δεκεμβρίου 2016, σχετικά με τον μορφότυπο της έκθεσης σχεδιαζόμενης έναρξης ανακύκλωσης πλοίου που απαιτείται βάσει του κανονισμού (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου για την ανακύκλωση πλοίων (Κείμενο που παρουσιάζει ενδιαφέρον για τον ΕΟΧ )

20.12.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 345/129
               
            ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/2324 ΤΗΣ ΕΠΙΤΡΟΠΉΣ
      της 19ης Δεκεμβρίου 2016
      σχετικά με τον μορφότυπο της έκθεσης σχεδιαζόμενης έναρξης ανακύκλωσης πλοίου που απαιτείται βάσει του κανονισμού (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου για την ανακύκλωση πλοίων
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για την ανακύκλωση πλοίων και την τροποποίηση του κανονισμού (ΕΚ) αριθ. 1013/2006 και της οδηγίας 2009/16/ΕΚ (1), και ιδίως το άρθρο 13 παράγραφος 3 στοιχείο α),
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΕ) αριθ. 1257/2013 καθορίζει απαιτήσεις για τις εταιρείες ανακύκλωσης πλοίων, τις μονάδες ανακύκλωσης πλοίων και τους φορείς εκμετάλλευσης μονάδων ανακύκλωσης πλοίων σχετικά με την ανακύκλωση πλοίων που φέρουν τη σημαία κράτους μέλους της Ένωσης.
               
            
                  (2)
               
               
                  Σύμφωνα με το άρθρο 13 παράγραφος 2 στοιχείο β) του κανονισμού (ΕΕ) αριθ. 1257/2013, ο φορέας εκμετάλλευσης μιας μονάδας ανακύκλωσης πλοίων υποχρεούται να γνωστοποιεί στην υπηρεσία ότι η μονάδα ανακύκλωσης πλοίων είναι έτοιμη από κάθε άποψη να ξεκινήσει την ανακύκλωση του πλοίου. Ο μορφότυπος των εκθέσεων πρέπει να συμφωνεί με το προσάρτημα 6 της διεθνούς σύμβασης για την ασφαλή και φιλική προς το περιβάλλον ανακύκλωση πλοίων, που συνήφθη στο Χονγκ Κονγκ στις 15 Μαΐου 2009 («σύμβαση του Χονγκ Κονγκ»).
               
            
                  (3)
               
               
                  Σύμφωνα με το άρθρο 3 παράγραφος 6 του κανονισμού (ΕΕ) αριθ. 1257/2013, ως «ανακύκλωση πλοίων» νοείται η δραστηριότητα πλήρους ή μερικής διάλυσης ενός πλοίου. Ως εκ τούτου, απαιτείται έκθεση σχεδιαζόμενης έναρξης ανακύκλωσης πλοίου σε περίπτωση μερικής διάλυσης. Ο μορφότυπος της έκθεσης σχεδιαζόμενης έναρξης ανακύκλωσης πλοίου αφορά μία μοναδική μονάδα ανακύκλωσης πλοίων. Εάν η διάλυση ενός πλοίου πραγματοποιείται σε πολλές διαφορετικές μονάδες, απαιτείται χωριστή έκθεση σχεδιαζόμενης έναρξης ανακύκλωσης πλοίου από κάθε μονάδα που συμμετέχει στη διαδικασία.
               
            
                  (4)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του κανονισμού ανακύκλωσης πλοίων που συστάθηκε δυνάμει του άρθρου 25 του κανονισμού (ΕΕ) αριθ. 1257/2013,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Οι εκθέσεις σχεδιαζόμενης έναρξης ανακύκλωσης πλοίου που απαιτούνται δυνάμει του άρθρου 13 παράγραφος 2 στοιχείο β) του κανονισμού (ΕΕ) αριθ. 1257/2013 συμφωνούν με τον μορφότυπο που παρατίθεται στο παράρτημα της παρούσας απόφασης.
      Άρθρο 2
      Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
      
         Βρυξέλλες, 19 Δεκεμβρίου 2016.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 330 της 10.12.2013, σ. 1.
      
         ΠΑΡΑΡΤΗΜΑ
         
            
         Κείμενο της εικόνας
         
            ΕΚΘΕΣΗ ΣΧΕΔΙΑΖΟΜΕΝΗΣ ΕΝΑΡΞΗΣ ΑΝΑΚΥΚΛΩΣΗΣ ΠΛΟΙΟΥ
            δυνάμει του κανονισμού (ΕΕ) αριθ. 1257/2013 του Ευρωπαϊκού Κοινοβουλίου και του Συμβουλίου για την ανακύκλωση πλοίων
            Η μονάδα
            (ονομασία μονάδας ανακύκλωσης πλοίων)
            που βρίσκεται στη διεύθυνση
            (πλήρης διεύθυνση της μονάδας ανακύκλωσης πλοίων)
            και η οποία περιλαμβάνεται στον ευρωπαϊκό κατάλογο που θεσπίστηκε βάσει του κανονισμού (ΕΕ) αριθ. 1257/2013 γνωστοποιεί διά της παρούσας ότι η μονάδα ανακύκλωσης πλοίων είναι έτοιμη από κάθε άποψη να ξεκινήσει την ανακύκλωση του σκάφους
            (αριθμός ΔΝΟ)
            Το πιστοποιητικό καταλληλότητας προς ανακύκλωση εκδόθηκε κατ’ εξουσιοδότηση της κυβέρνησης της/του
            (ονομασία κράτους)
            από
            [πλήρης ονομασία του εξουσιοδοτημένου προσώπου ή οργανισμού βάσει των διατάξεων του κανονισμού (EE) αριθ. 1257/2013]
            την (ηη/μμ/εεεε)
            (ημ/νία έκδοσης)
            (υπογραφή του φορέα εκμετάλλευσης ή του εξουσιοδοτημένου αντιπροσώπου της μονάδας ανακύκλωσης πλοίων)